Student weer in hof oor studiegeldfout | Maroela Media
ŉ Foto van ŉ strokie wat wyd op sosiale media gedeel is wat ŉ balans van meer as R13 miljoen in Sibongile Mani se rekening toon. Foto: Twitter
Sibongile Mani (28), die student aan die Walter Sisulu Universiteit (WSU) wat verlede jaar weens ŉ administratiewe fout R14 miljoen studiegeld ontvang het, het Dinsdag in die landdroshof in Oos-Londen verskyn.
Mani het verskyn op aanklag van diefstal nadat sy dié astronomiese bedrag in plaas van slegs R1 400 vanaf die nasionale finansiële hulpskema vir studente (NSFAS) vir haar maandelikse kostoelaag ontvang het.
Die saak het in Augustus verlede jaar die wenkbroue gelig aangesien Mani oor die tydperk van drie maande op ’n inkopietog van R818 000 gegaan het, voor die owerhede onraad vermoed het.
Mani studeer tans rekeningkunde by die universiteit en het na bewering ’n gedeelte van die geld op luukshede soos slimfone en ontwerpersklere spandeer.
Mani het haarself in Mei vanjaar op versoek van die Valke oorgegee en is op ’n waarskuwing vrygelaat. Sy hou vol dat sy wel die foutiewe transaksie aangemeld het, maar dat “niemand haar wou help om dit reg te stel nie”.
Die saak is Dinsdag na die Oos-Londense streekshof oorgeplaas.
Mani sal weer op 20 Augustus in die hof verskyn.
Toe niemand haar wou help, toe help sy sommer letterlik haarself! Behoort ‘n goeie pos in die regering los te slaan…
Hoekom word die finansiële instelling waar haar bankrekening is nie ook vervolg omdat hulle nie behoorlike FICA maatreëls nagekom het nie? As ek ‘n groot betaling in my rekening ontvang lui my foon binne minute nadat my plaaslike bank die oggend hul deure oopmaak en ek moet letterlik deur hoepels spring om te verduidelik dat daardie bedrae regmatige betalings is. Maar R800,000 lui nie ‘n klokkie in die bank nie? Of dalk word my vermoedens bloot bevestig dat FICA op grond van velkleur oneweredig toegepas word?
HOE LANK KAN DIE SAAK NOU VAT? Vicky se saak was tjop tjop afgehandel en sy is tronk toe gestuur . .. hoe lank draal hierdie saak nou al? En wat gaan met haar gebeur? Kom ons raai . NIKS! Hou op geld mors, maak nie saak wie sy is nie .. en JA sy moes nie die geld gebruik het nie .. maar ek glo haar actually dat sy gaan KLA het dat dit verkeerd was en hulle haar nie geglo het nie .. Ons regstelsel het ‘n absolute KLUG geword!
Sy studeer rekeningkunde. LOL
En toe niemand help nie want almal is mos deesdae sradiggggggg toe gaan spend jy maar Wel jy het seker gedink dit val uit lug uit almal glo dit mos Regtig die ding het 2 kante ja toe maak jy somme en maak jou eie 3 hoek